ད་ལྟ་ཁོང་གིས་ཁམས་པ་ཏྲ་བཟོ་རིགས་སྒྱུ་རྩལ་ཚད་ཡོད་འགན་འཁྲི་ཀུང་སི་བཙུགས་པ་དང་།འདིའི་དམིགས་ཡུལ་ནི་གཙོ་བོ།གཅིག་ནས་བོད་ཀྱི་བཟོ་རིག་ལག་རྩལ་ཐུན་མོང་མ་ཡིན་པ་འདི་འཛམ་གླིང་སྟེང་ཁྱབ་སྤེལ་བྱེད་རྒྱུ་དང་།གཉིས་ནས་སྐུ་རྟེན་བཞེངས་སྐྲུན་ལ་མོས་འདུན་ཡོད་པའི་བསྐལ་ལྡན་གདུལ་བྱ་མང་པོ་བསྐྱངས་ནས་བཟོ་རིག་རྒྱུད་འཛིན་པ་གསོ་སྐྱོང་བྱེད་རྒྱུ།གསུམ་ནས་སྐལ་ལྡན་རྗེས་འཛིན་གྱི་རིག་གནས་གཙུག་ལག་འདི་ལ་བརྟེན་ནས་གྲུབ་མཐའ་རིས་སུ་མ་ཆད་པར་ཀུན་གྱི་འདོད་མོས་ལྟར་སྐུ་རྟེན་གྱི་ཞབས་འདེགས་དང་།མ་འོངས་པར་གངས་ཅན་བཟོ་བ་རིག་པའི་སྒྱུ་རྩལ་གྱིས་ཀུན་ལ་ཐོགས་པར་བྱེད་པ་དེའོ༎